Согласно член 19, став 2, точка 12 од Законот за високото образование и член 21, став 2, точка 4 од Статутот на Американскиот универзитет на Европа - ФОН, Универзитетскиот сенат на седницата одржана на 19.03.2025 го донесе следниот:

**П Р А В И Л Н И К**

**ЗА ОБЕЗБЕДУВАЊЕ КВАЛИТЕТ**

**Општи одредби**

**Член 1**

Овој Правилник ги уредува политиката, целта, намената, принципите, подрачјата, како и структурата и делувањето на системот за обезбедување квалитет на Американскиот универзитет на Европа - ФОН (во понатамошниот текст: АУЕ - ФОН ).

**Член 2**

Политиката за квалитет на АУЕ - ФОН претставува основа за воспоставување, проверка и унапредување на сите дејности и процеси Универзитетот, во согласност со Законот за високото образование, националните стратегии за образование, Европската стратегија за универзитетите, насоките од Европската асоцијација за обезбедување на квалитет во високото образование - стандардите, националните прописи и принципите на болоњската декларација.

За успешно спроведување на политиката за квалитет, АУЕ - ФОН поттикнува меѓусебна соработка на сите вработени (наставниот и ненаставниот кадар) и студентите, како и постојаната комуникација и соработка со алумни заедницата, со другите високобразовни домашни и странски институции и стопанството.

**Член 3**

Основната цел на системот за обезбедување и управување со квалитетот е изградба на механизам за континуирано подобрување на квалитетот на работењето на АУЕ - ФОН и единиците во неговиот состав, односно постигнување на највисок степен на квалитет во наставно-образовната, научно-истражувачката, уметничката, стручната и административната дејност и единиците во неговиот состав, преку унапредување на сите процеси и нивните резултати.

Целта на системот за квалитет е воспоставување начела, критериуми и постапки за обезбедување квалитет во согласност со општоприфатените стандарди за обезбедување квалитет европскиот високообразоевн простор.

Основен услов за исполнување на целта на системот за контрола на квалитетот е критичкото согледување на состојбите на АУЕ - ФОН во приоритетните области, определени со овој Правилник и промовирањето култура на квалитет во сите сфери на работење на АУЕ - ФОН.

**Мерки и активности за обезбедување на квалитет**

**Член 4**

Осигурувањето на квалитет во исполнувањето на целта на политиката за обезбедување квалитет на АУЕ - ФОН вклучува:

- воспоставување и функционирање на организациската структура во согласност со законската регулатива;

- подигнување на квалитетот на наставата и студирањето;

- континуирано следење и подобрување на квалитетот на студиските програми;

- развивање на нови студиски програми во согласност со потребите на пазарот на трудот и развојните потреби на општеството и економијата;

- развивање заеднички студиски програми со странски универзитети;

- применување на современи методи, техники и методологија во образовниот процес согласно европските и светските трендови во високото образование, како и потребите на корисниците на високото образование;

- развивање на соработката на национално, регионално и меѓународно ниво со други високообразовни институции;

- поврзување со странски истражувачко-развојни институции за размена на искуства и стекнување нови знаења;

- вклучување во програми за мобилност на студентите, наставниот и административниот кадар;

- учество во домашни и меѓународни научноистражувачки проекти;

- унапредување на знаењето и компетенциите на наставниот и ненаставниот кадар;

- оптимално користење на материјалните и човечките ресурси;

- унапредување на квалитетот на научноистражувачката работа;

- развивање функционален систем за следење на членовите на Алумни заедницата и нивно вклучување во развојните планови на АУЕ - ФОН;

- унапредуваље на квалитетот на библиотекарските и информациските ресурси;

- унапредување на квалитетот на условите за работа, просториите и опремата;

- зајакнување на улогата на вработените и студентите во процесот на самоевалуација и оценување на квалитетот;

- континуирано следење и оценување на процесите за обезбедување квалитет и други активности.

**Член 5**

Политиката за квалитет на АУЕ - ФОН ќе се реализира преку следните механизми (постапки):

- професионален пристап во работењето и почитување на етичкиот кодекс;

- создавање на систем за обезбедување и контрола на квалитетот;

- постојана комуникација и одржување партнерски однос со корисниците на услуги што ќе доведе до исполнување на нивните барања во целост, во согласност со законските регулативи, стандардите и добрата пракса;

- подобрување на компетентноста на наставно-нучниот и административниот кадар преку континуирани обуки и вклучување во научноистражувачки проекти и меѓународни развојни програми;

- тимска работа, споделување на стекнатото знаење и можност за афирмација на секој вработен;

- учество на студентите во управувањето и одлучувањето, посебно во врска со прашањата што се од значење за квалитетот на наставата;

- континуирана соработка со стопанството;

- перманентно следење и преиспитување на поставените цели.

**Член 6**

Мерките за следење, обезбедување и подобрување на квалитетот ги опфаќаат следните активности:

- преиспитување и подобрување на Политиката за квалитет;

- формирање и развој на институционална рамка на систем за управување со квалитет, пратење и преиспитување на сите области за обезбедување квалитет, утврдување на релевантни индикатори за квалитет и активности за преиспитување и унапредување на квалитетот за секоја дефинирана област;

- континуирано следење и усогласување со стандардите усвоени од Националниот совет за високото образование и научноистражувачката дејност и Агенцијата за квалитет во високото образование;

- задолжителна самоевалуација во сите области во интервал од најмногу 3 години, а по потреба и во пократки интервали;

- семестрално анкетирање на студентите преку анонимно пополнување на прашалник за квалитетот на наставно-образовниот процес, студиските програми, наставниот, соработничкиот и административниот кадар, функционирањето на стручните служби и друго;

- периодична анализа за проверка на квалитетот на образованието на АУЕ - ФОН во целина, која ќе ги утврди предностите/силните страни, слабостите, можностите и опасностите/заканите (Strengths, Weaknesses, Opportunities, Threats - SWOT анализа);

- следење и усовршување на активностите за реализација на корективните мерки предложени по анализата на податоците добиени преку постапките за следење на квалитетот;

- проширување на меѓународната соработка, особено преку спроведување заеднички студиски програми, размена на наставници, соработници и студенти и заедничко учество во научни проекти;

- стручно усовршување и едукација на сите субјекти вклучени во процесот за обезбедување и унапредување на квалитетот;

- општествената одговорност на Универзитетот преку обезбедување можности за студирање на студенти со посебни потреби и студенти кои припаѓаат на чувствителните групи;

- зајакнување на соработката со бизнис секторот и Алумни заедницата, како значаен извор на повратни информации во однос на квалитетот на студиските програми, стекнатите компетенции, примената на стекнатите знаења во пракса, портебата од доквалификација и друго;

- развој на програми за професионално усовршување на дипломираните студенти и друго.

**Области и субјекти за обезбедување на квалитет**

**Член 7**

Подрачја (области) за обезебдување на квалитет согласно Стратегијата за обезбедување на квалитет се:

- политики за обезбедување квалитет;

- подготвување, одобрување, континуирано пратење и периодична ревизија на студиските програми;

- учење, настава и вреднување насочено кон студентот;

- запишување и напредување на студентите, признавање и дипломи;

- наставен кадар, наставна и научноистражувачка и уметничка дејност;

- ресурси за учење и поддршка на студентите;

- управување со информации;

- информирање на јавноста;

- меѓународна соработка и интернационализација и

- периодично надворешно обезбедување квалитет.

**Член 8**

Системот за обезбедувањње на клвалитет се обезбедува преку следниве субјекти за обезбедување и унапредување на квалитетот:

- Совет на основачот,

- Универзитетскиот сенат,

- Ректорот,

- Генералниот секретар,

- Ректорската управа,

- Деканите на факултетите,

- Наставно-научните совети на факултетите,

- телата за обезбедување и унапредување на квалитетот,

- Комисија за развој и имплементација на политика за квалитет,

- Комисијата за самоевалуација,

- наставниците,

- соработниците,

- ненаставниот кадар,

- Студентското собрание и

- студентите

**Член 9**

Субјектите имаат право и обврска да учествуваат во активностите со кои се реализираат мерките за обезбедување и унапредување на квалитетот на АУЕ - ФОН. Правата и обврските на сите субјекти за обезбедување и унапредување на квалитетот се уредуваат со Статутот, општите акти, одлуките и документите кои ги донесуваат органите на АУЕ - ФОН.

АУЕ - ФОН, односно постојаните тела одговорни за обезбедување на квалитетот поттикнуваат развој на системот за квалитет на АУЕ - ФОН преку постојани активности, заради подобра ефикасност во сите дејности на Универзитетот, како и поголемо ниво на интеграција на АУЕ - ФОН.

**Надлежности на**

**Комисијата за развој и имплементација на политика за квалитет**

**Член 10**

Комисијата за развој и имплементација на политиката за квалитет е стручно и советодавно тело кое во соработка со другите органи и тела на АУЕ - ФОН ги планира, следи, анализира и управува со постапките за оценување на квалитетот на АУЕ - ФОН и предлага мерки за подобрување и зголемување на квалитетот.

Комисијата за развој и имплементација на политиката за квалитет има надлежност да:

- предлага стратегија и план на активности за обезбедување и управување со квалитетот;

- го следи остварувањето на Стратегијата, стандардите и процедурите за квалитет и предлага мерки за отстранување на воочените слабости, со цел подобрување на квалитетот;

- предлага критериуми, стандарди и постапки поврзани со обезбедувањето и управувањето со квалитетот;

- ја следи примената на правилата и процедурите за донесување, реализација и самоевалуација на студиските програми и предлага мерки за нивно унапредување;

- иницира и предлага начини и постапки за вреднување и обезбедување на квалитетот во настанообразовната, научноистражувачката и уметничката дејност на АУЕ - ФОН;

- ги анализира добиените податоци во областите на внатрешно обезбедување, унапредување и оценување на квалитетот на АУЕ - ФОН и единиците во неговиот состав;

- ја промовира политиката за квалитет на АУЕ - ФОН;

- звршува и други работи од својата надлежност во согласност со овој правилник и Статутот на АУЕ - ФОН.

**Член 11**

Комисијата за развој и имплементација на политиката за квалитет ја сочинуваат по еден претставник од сите единици на АУЕ - ФОН, претставник од редот на административниот кадар и претставник од редот на студентите.

Комисијата ја избира Ректорската управа за временски период од четири години, за вработените на АУЕ - ФОН и една година за претставникот од редот на студентите. Членовите на Комисијата можат да бидет реизбрани уште еднаш.

Со Комисијата претседава Координаторот за управување со квалитет и иновации на АУЕ - ФОН.

**Член 12**

Комсијата за обезбедување на квалитет најмалку еднаш годишно доставува извештај за своето работење, со анализи и препораки, до Универзитетскиот сенатот на Универзитот.

**Завршна одредба**

**Член 13**

Овој Правилник стапува на сила со денот на објавувањето во Универзитетскиот билтен.

|  |  |  |
| --- | --- | --- |
| **Скопје, 19.03.2025** |  | **Универзитетски сенат,****п р е т с е д а т е л****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****проф. д-р****Радица Дишлиеска Граматикова** |